EIROPAS KOMISIJA Briselē, 30.6.2016 COM(2016) 311 final KOMISIJAS PAZIŅOJUMS PADOMEI UN EIROPAS PARLAMENTAM Tehniskās korekcijas 2017. gada finanšu shēmā atbilstoši NKI izmaiņām un kohēzijas politikas finansējuma korekcijas



(Padomes Regulas Nr. 1311/2013, ar ko nosaka daudzgadu finanšu shēmu 2014.–2020. gadam, 6. un 7. pants)



KOMISIJAS PAZIŅOJUMS PADOMEI UN EIROPAS PARLAMENTAM Tehniskās korekcijas 2017. gada finanšu shēmā atbilstoši NKI izmaiņām un kohēzijas politikas finansējuma korekcijas



(Padomes Regulas Nr. 1311/2013, ar ko nosaka daudzgadu finanšu shēmu 2014.–2020. gadam, 6. un 7. pants) 1.Ievads Padomes Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (DFS regula) un kurā grozījumi izdarīti ar Padomes 2015. gada 21. aprīļa Regulu (ES, Euratom) Nr. 2015/623 un kura pielāgota ar 2016. gadam paredzētajām tehniskajām korekcijām, ir iekļauta finanšu shēmas tabula ES-28 laikposmam no 2014.–2020. gadam, izsakot 2011. gada cenās (1. tabula). Saskaņā ar DFS regulas 6. panta 1. punktu Komisija katru gadu pirms budžeta procedūras n+1 gadam veic tehniskās korekcijas daudzgadu finanšu shēmā (DFS) atbilstoši ES nacionālā kopienākuma (NKI) un cenu izmaiņām un paziņo iznākumu Padomei un Eiropas Parlamentam. Attiecībā uz cenām izdevumu maksimālo apjomu faktiskajās cenās nosaka, pielietojot DFS regulas 6. panta 2. punktā paredzēto fiksēto 2 % deflatoru. Attiecībā uz NKI izmaiņām šajā paziņojumā ir ņemtas vērā jaunākās pieejamās ekonomikas prognozes. Tajā pašā laikā Komisija aprēķina rezervi, kas ir atstāta līdz pašu resursu maksimālajam apjomam, kas noteikts Lēmumā 2007/436/EK, Euratom, DFS regulas 13. pantā paredzētās neparedzēto izdevumu rezerves absolūto summu, 5. pantā paredzēto maksājumu vispārējo rezervi un 14. pantā paredzēto vispārējo rezervi saistībām. Turklāt saskaņā ar DFS regulas 3. panta 1. punktu maksimālo apakšsummu 2. izdevumu kategorijā ar tirgu saistītajiem izdevumiem un tiešajiem maksājumiem koriģē pēc pārvietojumiem starp I pīlāru un lauku attīstības programmām saskaņā ar tiesību aktu, kas paredz šādus pārvietojumus. Saskaņā ar DFS regulas 7. pantu Komisija 2016. gadā kopā ar tehnisko korekciju attiecībā uz 2017. gadu pārskata visu dalībvalstu kopējos piešķīrumus saskaņā ar kohēzijas politikas mērķi “Ieguldījums izaugsmei un nodarbinātībai” 2017.–2020. gadam. Šā paziņojuma mērķis ir sniegt Eiropas Parlamentam un Padomei tehnisko korekciju rezultātus (28 ES dalībvalstīm) 2017. gadam saskaņā ar DFS regulas 6. pantu un pārskatu par kohēzijas finansējumu un attiecīgo maksimālo apjomu pielāgošanu saskaņā ar DFS regulas 7. pantu. 2.Kohēzijas politikas finansējuma korekcijas (7. pants) Pamatojoties uz 7. pantu, Komisija pārskata visu dalībvalstu kopējos piešķīrumus saskaņā ar kohēzijas politikas mērķi “Ieguldījums izaugsmei un nodarbinātībai” 2017.–2020. gadam, piemērojot attiecīgajā pamataktā noteikto piešķiršanas metodi, balstoties uz tobrīd pieejamiem aptverto dalībvalstu jaunākajiem statistikas datiem un salīdzinājumu starp kumulatīvo valsts IKP, kas konstatēts 2014. un 2015. gadā, un kumulatīvo valsts IKP, kas aplēsts 2012. gadā. Piešķīrumus koriģē, ja kumulatīvā novirze ir vairāk nekā +/- 5 %. Turklāt tajā pašā laikā jāpārskata Kohēzijas fonda atbilstība, un gadījumā, ja dalībvalsts vai nu no jauna kļūst tiesīga saņemt atbalstu no Kohēzijas fonda, vai arī zaudē savas esošās tiesības, šīs summas pieskaita vai atņem no līdzekļiem, kas piešķirti attiecīgajai dalībvalstij laikposmam no 2017.–2020. gadam. 7. panta 4. punktā ir noteikts, ka nepieciešamās korekcijas sadala vienādās proporcijās laikposmā no 2017. līdz 2020. gadam un ka atbilstoši groza arī maksājumu maksimālās summas, lai nodrošinātu sistemātisku attīstību attiecībā uz saistību apropriācijām. 7. panta 5. punkts ir norādīts, ka korekciju kopējā neto ietekme – pozitīva vai negatīva – nepārsniedz 4 miljardus euro (2011. gada cenās). 2.1.Rezultāti, kas gūti, pārskatot kohēzijas politikai piešķirto finansējumu Šis pārskats ietver: a)attiecībā uz visām dalībvalstīm: piešķīrumu 2017.–2020. gadam pārskats, pamatojoties uz jaunākajiem pieejamiem statistikas datiem un piemērojot to pašu metodi, kādu izmanto sākotnējo piešķīrumu noteikšanai, kā noteikts Regulas (ES) Nr. 1303/2013 1.–16. punktā; b)attiecībā uz aptvertajām dalībvalstīm (Bulgārija, Horvātija, Igaunija, Lietuva, Latvija, Polija, Rumānija, Slovākija, Ungārija): faktiskā IKP līmeņa 2014. un 2015. gadā salīdzināšana ar līmeni, kas bija paredzēts attiecībā uz tiem pašiem diviem gadiem 2012. gadā. c)Kohēzijas fonda atbilstības pārskats, pamatojoties uz NKI uz vienu iedzīvotāju datiem par laikposmu no 2012.–2014. gadam salīdzinājumā ar ES 27 dalībvalstu vidējo rādītāju. Attiecībā uz rādītājiem, kas saistīti ar nacionālajiem un reģionālajiem kontiem (IKP, NKI un iedzīvotāji), izmantotā statistika par kohēzijas politikas finansējumu aptver 2012., 2013. un 2014. gadu. Attiecībā uz rādītājiem, kas saistīti ar darba tirgu un izglītības līmeni, izmantotie statistikas dati attiecas uz 2013., 2014. un 2015. gadu. Pārskatot Kohēzijas fonda atbilstību, vienā gadījumā tiek mainīta atbilstība un Kipra kļūst tiesīga saņemt Kohēzijas fonda atbalstu 2017.–2020. gadam, kas nozīmē papildu summu 19,4 miljonu euro apmērā. Ņemot vērā ekonomikas krīzes ietekmi uz sociālekonomisko situāciju Eiropas Savienībā, tādas sadales metodes piemērošana, kas balstīta uz jaunākajiem pieejamiem statistikas datiem, nozīmētu, ka rastos kopēja papildu summa, kas pārsniedz 7. panta 5. punktā noteikto maksimālo summu 4 miljardu euro apmērā 2011. gada cenās. Tāpēc pozitīvās un negatīvās korekcijas ir proporcionāli samazinātas, lai ievērotu šo limitu.

Turpmāk redzamajā tabulā norādīti sākotnējie piešķīrumi katrai dalībvalstij 2017.–2020. gadam, kumulatīvā novirze, kas izriet no iepriekš minētajiem aprēķiniem, pamatojoties uz jaunāko pieejamo statistiku (pret 5 % slieksni), izrietošās korekcijas, ievērojot maksimālo summu 4 miljardu euro apmērā, un jaunie koriģētie piešķīrumi 2017.–2020. gadam. Komisija iesaistīsies apspriedēs ar dalībvalstīm, kuru piešķīrumi ir ievērojami palielināti, ar mērķi novirzīt papildu summas pasākumiem, kas paredzēti migrācijas krīzes un jauniešu bezdarba risināšanai un investīcijām, izmantojot finanšu instrumentus un apvienojumā ar Eiropas Stratēģisko investīciju fondu, ņemot vērā šo prioritāšu vajadzības un nozīmi katrai dalībvalstij. 2.2.Maksimālo apjomu korekcijas 1.b izdevumu kategorijai 2017.-2020. gadam Vajadzīgās korekcijas ir jāsadala vienādās daļās pa gadiem no 2017.–2020. gadam. Turklāt atbilstošās daudzgadu finanšu shēmas maksimālo apjomu korekcijas 1.B izdevumu apakškategorijā ir jānorāda miljonos euro. Lai pārrēķinātu summas pašreizējās cenās, piemēro deflatoru 2 % apmērā gadā, kā noteikts 6. panta 2. punktā. Attiecīgi saistību apropriāciju maksimālo summu 1.B izdevumu kategorijā palielina šādi. Saistības

(miljonos EUR) 2017. gadā 2018. gadā 2019. gadā 2020. gadā Kopā 2011. gada cenas 1000 1000 1000 1000 4000 Faktiskās cenas 1126 1149 1172 1195 4642 Deflators (2 %) 1,126162 1,148686 1,171659 1,195093 2.3.Maksājumu apropriācijas DFS regulas 7. pantā ir noteikts, ka, “lai nodrošinātu sistemātisku attīstību attiecībā uz saistību apropriācijām, atbilstoši groza arī maksājumu maksimālās summas”. Tādējādi, ņemot vērā maksājumu sadalījumu, kas paredzēti attiecībā uz papildu saistībām 1.b izdevumu kategorijā, ir jāgroza maksājumu apropriāciju gada maksimālais apjoms. Ņemot vērā to, ka ir sagaidāms, ka lielākā daļa maksājumu, kas saistīti ar šo saistību palielinājumu, tiks veikti pēc 2020. gada, maksājumu maksimālo summu palielinājums ir neliels. Attiecīgi maksājumu apropriāciju maksimālo summu palielina šādi. Maksājumi

(miljonos EUR) 2017. gadā 2018. gadā 2019. gadā 2020. gadā Kopā 2011. gada cenas 120 161 392 493 1166 Faktiskās cenas 135 184 459 589 1367 Deflators (2 %) 1,126162 1,148686 1,171659 1,195093 Lai aprēķinātu paredzamo maksājumu profilu, ir piemērots indikatīvs sadalījums 50 %:50 % starp ESF un ERAF saskaņā ar iecerēto koncentrāciju prioritārajām migrācijas, izaugsmes un (jaunatnes) nodarbinātības jomām. 3.DFS tabulas korekciju noteikumi (Pielikuma 1. un 2. tabula) 1. tabulā atspoguļota finanšu shēma 28 ES dalībvalstīm 2011. gada cenās, kuras norādītas DFS regulas I pielikumā, kas koriģēts saskaņā ar 3. panta 1. punktu, kā arī 5. un 7. pantu. 2. tabulā ir atspoguļota finanšu shēma 28 ES dalībvalstīm ar korekcijām 2017. gadam (t. i., faktiskajās cenās). Finanšu shēma, kas izteikta procentos no NKI, ir atjaunināta saskaņā ar jaunākajām pieejamajām ekonomikas prognozēm (2016. gada pavasarī) un ilgtermiņa prognozēm un ir koriģēta atbilstoši DFS regulas 3. panta 1. punktam, kā arī 5. un 7. pantam. 3.1.Kopējā NKI summa Atbilstoši jaunākajām pieejamajām prognozēm NKI 2017. gadā ir noteikts 14 989 356 miljonu euro apmērā faktiskajās cenās 28 ES dalībvalstīm. Saskaņā ar 6. panta 4. punktu attiecībā uz attiecīgo gadu netiek veiktas citas tehniskas korekcijas ne attiecīgajā gadā, ne arī kā ex-post korekcijas turpmākajos gados. Tāpēc tikai informatīviem nolūkiem atjauninātais NKI 2014. gadam ir noteikts 13 639 700 miljonu euro apmērā, 2015. gadam – 14 273 948 miljonu euro apmērā, bet 2016. gadam – 14 500 042 miljonu euro apmērā. NKI pamatā ir nacionālo kontu sistēma EKS 95. 3.2.Daudzgadu finanšu shēmā 2017. gadam izdarīto tehnisko korekciju galvenie rezultāti

Kopējais maksimālais apjoms saistību apropriācijām 2017. gadam (155 631 miljoni euro) atbilst 1,04 % no NKI. Attiecīgais kopējais maksimālais apjoms maksājumu apropriācijām (142 906 miljoni euro) atbilst 0,95 % no NKI. Attiecīgi, pamatojoties uz jaunākajām ekonomikas prognozēm, paliek rezerve, kas ir mazāka par 1,23 % no pašu resursu maksimālā apjoma 41 463 miljonu euro apmērā (0,28 % no NKI ES 28 dalībvalstīm). 3.3.2. izdevumu kategorijas maksimālās apakšsummas korekcija Saskaņā ar DFS regulas 3. panta 1. punktu maksimālo apakšsummu 2. izdevumu kategorijā ar tirgu saistītajiem izdevumiem un tiešajiem maksājumiem (pirmais pīlārs) laikposmā no 2014. gada līdz 2020. gadam koriģē pēc pārvietojumiem starp pirmo un otro pīlāru un lauku attīstības programmām saskaņā ar tiesību aktu, kas paredz šādus pārvietojumus. 2. izdevumu kategorijas maksimālo apjomu kopsumma nemainās. Pirmā korekcija: 2. izdevumu kategorijas maksimālā apakšsumma pirmo reizi tika koriģēta 2015. gada DFS tehniskajā korekcijā. Šī korekcija, kā parādīts turpmāk redzamajā pirmajā tabulā, ir atspoguļota Komisijas Īstenošanas regulā (ES) Nr. 367/2014 (2014. gada 10. aprīlis). Otrā korekcija: divas pārvietojumu kārtas starp abiem KLP pīlāriem tika atspoguļotas DFS tehniskajā korekcijā attiecībā uz 2016. gadu (skatīt turpmāk redzamo otro tabulu). Šie pārvietojumi attiecās uz elastīgumu starp pīlāriem saskaņā ar Padomes Regulas (EK) Nr. 73/2009 136. panta a) punktu un Regulas (ES) Nr. 1307/2013 14. pantu, kā arī uz tiešo maksājumu samazinājumu paredzamo rezultātu saskaņā ar pēdējās minētās regulas 7. panta 2. punktu. Pirmās kārtas pārvietojumi ir izklāstīti Komisijas Deleģētajā regulā (ES) Nr. 994/2014 (2014. gada 13. maijs) un Komisijas Īstenošanas regulā (ES) Nr. 1089/2014 (2014. gada 16. oktobris). Otrās kārtas pārvietojumi ir izklāstīti Komisijas Deleģētajā regulā (ES) Nr. 1378/2014 (2014. gada 17. oktobris) un Komisijas Īstenošanas regulā (ES) Nr. 2015/141 (2015. gada 29. janvāris). Apvienotajā Karalistē tiesību akti, ar kuriem īsteno Savienības noteikumus par tiešajiem maksājumiem, Velsā tika atcelti 2015. gadā ar valsts tiesas izdotu rīkojumu. Jauno lēmumu rezultātā, ko pēc tam pieņēmusi Apvienotā Karaliste, paredzamā tiešo maksājumu samazinājuma summa, kas pārskaitīti lauku attīstībai laikposmā no 2016.–2020. gadam, samazinās par 4 miljoniem euro. Šīs izmaiņas ir izklāstītas Komisijas Deleģētajā Regulā (ES) Nr. 2016/142 (2015. gada 2. decembris) un atspoguļotas Komisijas Īstenošanas regulā 2016/257 (2016. gada 24. februāris). Jaunā summa ir iekļauta šajā tehniskajā korekcijā ierosinātās maksimālās apakšsummas izmaiņās (skatīt turpmāk redzamo trešo tabulu). 2. izdevumu kategorijas maksimālās apakšsummas izmaiņas faktiskajās cenās jāpārvērš 2011. gada cenās, lai tehniski koriģētu DFS tabulu 2011. gada cenās. Šim nolūkam ELGF neto atlikums vispirms tiek pārvērsts 2011. gada cenās, izmantojot fiksēto 2 % deflatoru. Pēc tam tas tiek noapaļots, lai iegūtu 2. izdevumu kategorijas koriģēto maksimālo apakšsummu, jo DFS maksimālie apjomi tiek izteikti tikai miljonos euro. Izmantojot vienīgi šo noapaļošanas procedūru, var nodrošināt, ka DFS maksimālā apakšsumma vienmēr ir lielāka nekā ELGF izmaksu finansēšanai pieejamais neto atlikums. Tā rezultātā radusies nelielā starpība neveido pieejamo rezervi, bet izriet vienīgi no noapaļošanas darbības, jo DFS tabulā visi skaitļi ir jānorāda miljonos euro. Katrā ikgadējā budžetā Komisija izmantos ELGF izmaksu finansēšanai pieejamā neto atlikuma precīzās summas. Šī pati pieeja tika piemērota tehniskajās korekcijās 2015. un 2016. gadam. Turpmākajā tabulā ir redzami neto rezultāti pārvietojumu kārtām starp abiem KLP pīlāriem un to ietekme uz 2. izdevumu kategorijas maksimālajām apakšsummām. Dalībvalstis var pārskatīt savus lēmumus, kas saistīti ar elastīgumu starp pīlāriem attiecībā uz 2019. un 2020. finanšu gadu, un paziņot Komisijai par šādām iespējamām izmaiņām līdz 2017. gada 1. augustam. 4.Maksājumu vispārējā rezerve Saskaņā ar DFS regulas 5. pantu Komisija koriģē maksājuma maksimālo apjomu attiecībā uz 2015.–2020. gadu, palielinot to par summu, kas vienāda ar starpību starp veiktajiem maksājumiem un DFS maksājumu maksimālo apjomu par n-1 gadu. Ikvienu augšupejošu korekciju pilnībā kompensē ar maksājumu maksimālās summas attiecīgu samazinājumu n-1 gadam. Tehniskajā korekcijā par 2016. gadu 2014. gada atlikusī rezerve (104 miljoni euro) tika pārcelta uz 2015. gadu (106 miljoni euro), un maksimālie apjomi tika attiecīgi koriģēti. Šā gada tehniskajās korekcijās aprēķina 2015. gada maksājumu vispārējo rezervi. Maksājumi attiecībā uz citiem īpašajiem instrumentiem tiek uzskatīti par tādiem, kas pārsniedz DFS maksimālos apjomus. 2015. gada maksājumu maksimālais apjoms bija 142 007 miljoni euro faktiskajās cenās. Maksājumi, kas veikti 2015. gadā, sasniedz 141 126,2 miljonus euro. Šo summu veido veiktie maksājumi no maksājumu apropriācijām, kas atļautas 2015. gada budžetā (139 827,3 miljoni euro), un pārnesumi no 2015. gada uz 2016. gadu (1298,9 miljoni euro). Maksājumi attiecībā uz īpašajiem instrumentiem neietilpst veiktajos maksājumos (378,1 miljons euro, ko veido 378,1 miljons euro veikto maksājumu un 0,6 miljoni euro pārnesumu). Veiktie maksājumi, kas jāņem vērā maksājumu vispārējās rezerves aprēķināšanai, attiecīgi ir 140 747,5 miljoni euro. Lai aprēķinātu 2014. gada maksājumu vispārējo rezervi, visi pārnesumi no 2014. gada uz 2015. gadu tika uzskatīti par veiktiem, bet ne visi no tiem faktiski tika veikti. Dzēstie pārnesumi attiecīgi jāpievieno aprēķinam, jo tie faktiski nozīmē nepietiekamu izpildi. Dzēstie pārnesumi no 2014. gada uz 2015. gadu ir 28,6 miljoni euro, no kuriem 0,2 miljoni euro paredzēti īpašiem instrumentiem. Dzēsto pārnesumu kopējā summa, kas tiek ņemta vērā, tādējādi ir 28,4 miljoni euro. Atlikusī rezerve 2015. gada maksājumu maksimālā apjoma ietvaros ir 1287,9 miljoni euro faktiskajās cenās (t. i., 142 007 miljoni euro – 140 747,5 miljoni euro + 28,4 miljoni euro). Saskaņā ar DFS regulas 6. panta 2. punktu 2 % deflatoru izmanto, lai aprēķinātu maksājumu vispārējo rezervi un maksimālo apjomu attiecīgo korekciju. 2015. gada maksimālais apjoms ir samazināts par 1288 miljoniem euro faktiskajās cenās jeb 1190 miljoniem euro 2011. gada cenās. Saskaņā ar maksājumu vajadzību sagaidāmo profilu maksājumu vispārējā rezerve tiek pārvietota uz 2018.–2020. gada maksājumu maksimālo apjomu par vienu trešdaļu no 2015. gada summas katram gadam, kas atbilst pieaugumam faktiskajās cenās par 455 miljoniem euro 2018. gadā, 465 miljoniem euro 2019. gadā un 474 miljoniem euro 2020. gadā. 2011. gadā cenās palielinājumi atbilst 396 miljoniem euro 2018. gadā, 397 miljoniem euro 2019. gadā un 397 miljoniem euro 2020. gadā.

Tāpēc kopējais maksājumu maksimālais apjoms laikposmā no 2014.–2020. gadam, izsakot 2011. gada cenās, saglabājas nemainīgs, bet, izsakot faktiskajās cenās, maksājumu maksimālais apjoms palielinās par 106 miljoniem euro. Turpmāk redzamajā tabulā ir sīkāka informācija par maksājumu vispārējās rezerves aprēķinu 2015. gadam. Turpmāk redzamajā tabulā parādīta maksājumu maksimālo apjomu attiecīgā korekcija. 5.Īpaši instrumenti Papildus izdevumu maksimālajiem apjomiem, par kuriem vienojās 2014.–2020. gada finanšu shēmā, ir pieejami vairāki instrumenti. Šo instrumentu mērķis ir nodrošināt ātru reaģēšanu uz ārkārtas vai neparedzētiem notikumiem un radīt lielāku elastību, nekā paredzēts noteiktajos izdevumu maksimālajos apjomos, ievērojot noteiktas robežas. 5.1.Rezerve palīdzībai ārkārtas gadījumos Saskaņā ar DFS regulas 9. pantu no Rezerves palīdzībai ārkārtas gadījumos var mobilizēt ne vairāk kā 280 miljonus euro gadā 2011. gada cenās vai 315 miljonus euro 2017. gadā faktiskajās cenās (2209 miljoni euro visā laikposmā faktiskajās cenās). Iepriekšējā gadā neizmantoto summu var pārnest uz nākamo gadu. 219,4 miljoni euro tika pārnesti no 2015. gada uz 2016. gadu, 2016. gadā tika darīti pieejami 309 miljoni euro. 2016. gada budžetā ir iekļauti 150 miljoni euro. Pārnesumu uz 2017. gadu summa būs atkarīga no nobeiguma īstenošanas 2016. gadā. 5.2.Eiropas Savienības Solidaritātes fonds Saskaņā ar DFS regulas 10. pantu no ES Solidaritātes fonda var mobilizēt ne vairāk kā 500 miljonus euro gadā 2011. gada cenās vai 563 miljonus euro 2017. gadā faktiskajās cenās (3945 miljoni euro visā laikposmā faktiskajās cenās). Iepriekšējā gadā neizmantoto summu var pārnest uz nākamo gadu. 491,2 miljoni euro tika pārnesti no 2015. gada uz 2016. gadu; 2016. gadā tika darīti pieejami 552 miljoni euro. Pārnesums uz 2017. gadu būs atkarīgs no nobeiguma īstenošanas 2016. gadā. 5.3.Elastības instruments Saskaņā ar DFS regulas 11. pantu no Elastības instrumenta var mobilizēt ne vairāk kā 471 miljonu euro gadā 2011. gada cenās vai 530 miljonus euro 2017. gadā faktiskajās cenās (3716 miljoni euro visā laikposmā faktiskajās cenās). Iepriekšējos trijos gados neizmantoto summu var pārnest. Visas apropriācijas no iepriekšējiem gadiem ir izmantotas, uz 2017. gadu nekas netiks pārnests. 5.4.Eiropas Globalizācijas pielāgošanās fonds Saskaņā ar DFS regulas 12. pantu no Eiropas Globalizācijas pielāgošanas fonda var mobilizēt ne vairāk kā 150 miljonus euro gadā 2011. gada cenās vai 169 miljonus euro 2017. gadā faktiskajās cenās (1183 miljoni euro visā laikposmā faktiskajās cenās). 5.5.Neparedzēto izdevumu rezerve Saskaņā ar DFS regulas 13. pantu neparedzēto izdevumu rezervi ne vairāk kā 0,03 % apmērā no Savienības NKI veido ārpus finanšu shēmas maksimālajiem apjomiem laikposmam no 2014. līdz 2020. gadam. Neparedzēto izdevumu rezerves absolūtā summa 2017. gadam ir 4496,8 miljoni euro. 5.6.Vispārējā rezerve saistībām izaugsmei un nodarbinātībai, īpaši jaunatnes nodarbinātībai